stanford-oval/wikipedia huggingface dataset:
Y: האיש האחרון (סדרת טלוויזיה)
הדמויות וצוות השחקנים > דמויות אורחות

טד קמפבל (פול גרוס) - נשיא ארצות הברית לשעבר אשר השתייך למפלגה הרפובליקאית ונהרג כתוצאה מהמגפה המסתורית שהרגה בבת אחת את כל היצורים החיים בעל כרומוזום Y.
סוניה (קריסטן גוטוסקי) - אסירה לשעבר אשר משתייכת כעת לקהילת האסירות לשעבר של מריסוויל.
הפקה > פיתוח

ב-14 באוקטובר 2015, נמסר על עיבודה של סדרת הקומיקס "Y: האיש האחרון" מאת בריאן ק. ווהן ופיה גואררה למסך הטלוויזיה על ידי רשת "FX". עוד נמסר כי ווהן עתיד להיות שותף בהפקת הסדרה לצדם של נינה ג'ייקובסון ובראד סימפסון.
ב-14 בנובמבר 2016, נודע כי מייקל גרין יהיה אמון על הפקת הסדרה הפוטנציאלית בפועל בנוסף לכתיבת התסריט לפרק הפיילוט עם ווהן. ב-12 בינואר 2017, דווח כי רשת "FX" מצפה לקבל את התסריט בחודשים הקרובים. ב-31 במאי 2017, הובהר כי גרין כתב אך ורק את התסריט, אותו ווהן קרא ואהב. ב-21 ביולי 2017, אושר כי רשת "FX" קיבלה טיוטה של התסריט מגרין, אותו הבכירים אהבו וכי דיונים על הפקת הסדרה הפוטנציאליות עוד נמשכים. ב-16 בינואר 2018, מנכ"ל "FX", ג'ון לנדגרף, התייחס להפקת הסדרה במהלך סיור העיתונות החורף השנתי של איגוד מבקרי הטלוויזיה ואמר: "[אנחנו מרגישים] די אופטימיים, לא לגמרי החלטנו סופית. אבל קיבלנו לאחרונה תסריט שאני ממש אוהב, טיוטה שאנחנו מאוד אוהבים". לנדגרף המשיך והעיר כי גרין זמין כעת להפקת הסדרה בעקבות פרישתו מהפקת "אלים אמריקאים".
ב-5 באפריל 2018, נודע כי רשת "FX" נתנה הזמינה רשמית פיילוט. את הפיילוט היה צפוי להפיק גרין יחד עם אאידה מאשאקה קרואל, לצדם של מלינה מצוקאס, ג'ייקובסון, סימפסון ו-ווהן. בנוסף, נמסר כי מצוקאס עתידה גם לביים את פרק הפיילוט. ב-4 בפברואר 2019, נודע במהלך הסיור החורפי השנתי של איגוד מבקרי הטלוויזיה כי לסדרה הוזמנה עונה ראשונה, העתידה לעלות לשידור בשנת 2020.
באפריל 2019, גרין וקרואל פרשו מהפקת הסדרה בעקבות חילוקי דעות. ביוני 2019, הוכרז כי אלייזה קלארק תחליף את קרואל וגרין. בפברואר 2020, נמסר רשמית כי קלארק, נינה ג'ייקובסון ובראד סימפסון ו-ווהן יפיקו בפועל את הסדרה. בנוסף אליהם, מצוקאס משמשת גם כמפיקה בכירה, וכך גם המפיקה מרי ג'ו וינקלר-איופדרה, בעוד נלי ריד משמשת כמפיקה. במאי 2020, פורסם כי שם הסדרה השתנה מ-"Y" ל-"Y: האיש האחרון" (כשם סדרת הקומיקס עליו הוא מבוסס). ב־22 ביוני 2020, פורסם כי הסדרה תעלה לשידור בשירות "FX on Hulu" במקום רשת הכבלים הליניארית של FX. באוקטובר 2020, פורסם כי במקביל להיותה מפיקת הסדרה בפועל, אלייזה קלארק תהיה אמונה על כתיבת שני הפרקים הראשונים, אותם תביים לואיז פרידברג. בנוסף, רשת "FX" אף הודיעה שכל העונה הראשונה תבוים על ידי במאיות. הסדרה עתידה לעלות לשידור ב-13 בספטמבר 2021.
הפקה > ליהוק

ביולי 2018, נמסר כי דיאן ליין, בארי קוגן, אימוג'ן פוטס, לאשנה לינץ', ג'וליאנה קנפילד, מרין אירלנד, אמבר טמבלין וטימותי האטון לוהקו לצוות השחקנים של פרק הפיילוט. בפברואר 2020, הוכרז כי קוגן עזב את צוות השחקנים וכי דמותו של יוריק תגולם על ידי שחקן חדש. מאוחר יותר באותו החודש, נמסר על ליהוקו של בן שנצר לדמותו של יוריק. במרץ 2020, פורסם כי אליוט פלטשר לוהק לדמותו של סם ג'ורדן, חברו הטוב ביותר של יוריק. באוקטובר 2020, אשלי רומנס ואוליביה תירלבי לוהקו לצוות השחקנים ונמסר שהן יחליפו את לינץ' ופוטס, בהתאמה. עוד נמסר כי האטון כבר לא היה חלק מצוות השחקנים בשל חזרתה של הסדרה לתהליכי הפקה מחודשים, ושאותו יחליף פול גרוס. באוקטובר 2020, נודע כי דיאנה באנג לוהקה לצוות השחקנים.
הפקה > צילומים

צילומי הפיילוט המקורי החלו ב-20 באוגוסט 2018. על פי הדיווחים, בין הלוקשיינים נכלל פרל ריבר, ניו יורק.
בפברואר 2020, נחשף כי צילומי הסדרה עתידים להתחיל באפריל. עם זאת, הפקת הסדרה הושבתה בעקבות מגפת הקורונה. צילומי הסדרה החלו במיסיסוגה שבקנדה ב-26 באוקטובר 2020 והסתיימו ב-23 ביולי 2021.
אני יודע מה עשית בקיץ האחרון (סדרת טלוויזיה)

| --- | --- |

 מבוסס על:  "אני יודע מה עשית בקיץ האחרון" מאת לויס דאנקן
 סוגה:  סלאשר   אימה   מותחן   סדרת נעורים
 שחקנים:  מדיסון איסמן   בריאן טז'ו   אייזיקאל גודמן   אשלי מור   סבסטיאן אמורוסו   פיונה רנה   קאסי בק   ברוק בלום   ביל הק
 ארץ מקור:  ארצות הברית ארצות הברית
 שפות:  אנגלית
 מספר עונות:  1 
 מספר פרקים:  8 
 הפקה
 מפיקים בפועל:  מייקל קליר   אריק פייג   שרה גודמן   רוב האקט   שאי האטן   קרייג וויליאם מקניל   ניל ה. מוריץ   פאבון שטי   ג'יימס ואן
 חברת הפקה:  אולפני אמזון   אטומיק מונסטר הפקות   Original Film   Sony Pictures Television
 הפצה:  אולפני אמזון
 אתר צילומים:  אואהו 
 שידור
 רשת שידור:  פריים וידאו
 תקופת שידור מקורית:  15 באוקטובר 2021 – 12 בנובמבר 2021 
 קישורים חיצוניים
 אתר רשמי
 דף התוכנית ב-IMDb
 
אני יודע מה עשית בקיץ האחרון (באנגלית: I Know What You Did Last Summer) היא סדרת אימה אמריקאית, המבוססת על רומן באותו השם מאת לויס דאנקן שיצא לאור בשנת 1973 ומהווה עיבוד מחודש לסרט באותו השם. הסדרה שודרה על ידי פריים וידאו בין התאריכים 15 באוקטובר – 12 בנובמבר 2021, ובוטלה אחרי עונה אחת.
תקציר העלילה

שנה לאחר שעברו תאונת דרכים קטלנית בליל סיום לימודיהם, קבוצה של בני נוער מגלה שהם נמצאים על הכוונת של רוצח שאורב להם ויודע על מעורבותם בתאונת הדרכים.
צוות השחקנים > ראשי

מדיסון איסמן – לנון גרנט / אליסון גרנט
בריאן טז'ו – מרגו
אייזיקאל גודמן – דילן
אשלי מור – ריילי
סבסטיאן אמורוסו – ג'וני
פיונה רנה – ליילה
קאסי בק – קורטני
ברוק בלום – קלרה
ביל הק – ברוס
צוות השחקנים > משני

סוניה בלמורס
ספנסר סאת'רלנד
כריסי פיט
קקואה קקומנו - קונור דוונפורט
הפקה > פיתוח

ב-26 ביולי 2019 הוכרז כי אולפני אמזון שוקדים על פיתוחה של סדרת טלוויזיה שתבוסס על עלילת הרומן "אני יודע מה עשית בקיץ האחרון" בשיתוף פעולה עם ניל ה. מוריץ ופאבון שטי, מפיקי הסרט המקורי; על פי הדיווח, את חלק מפרקי הסדרה התעתד לביים הבמאי ג'יימס ואן ואת התסריט עבור פרק הפיילוט התעתד לכתוב שאי האטן. ב-14 באוקטובר 2020, אולפני אמזון הזמינה רשמית את הסדרה והכריזה כי שרה גודמן החליפה את האטן כתסריטאית. עוד הוכרז כי גודמן והאטן יהיו אמונים על הפקת הסדרה, לצדם אריק פייג מהסרט המקורי ורוב האקט, מייקל קליר וואן. ב-9 בדצמבר 2020, נמסר כי קרייג ויליאם מקניל יהיה אמון על בימוי פרק הפיילוט והפקת הסדרה.
הפקה > ליהוק

ב-11 בינואר 2021, נמסר על ליהוקם של מדיסון איסמן, בריאן טז'ו, אייזיקאל גודמן, אשלי מור, סבסטיאן אמורוסו, פיונה רנה, קאסי בק, ברוק בלום וביל הק. ב-28 בינואר 2021, נמסר על ליהוקה של סוניה בלמורס לתפקיד משני. ב-19 בפברואר 2021, נמסר על ליהוקו של ספנסר סאת'רלנד לתפקיד משני. ב-22 במרץ 2021, נמסר על ליהוקה של כריסי פיט לתפקיד משני.
הפקה > צילומים

צילומי הסדרה החלו ב-25 בינואר 2021 באואהו שבאיי הוואי.
שידור

הסדרה עלתה לשידור בשירות פריים וידאו באוקטובר 2021.
הערות שוליים

↑  Andreeva, Nellie (January 7, 2022_. ‘I Know What You Did Last Summer’ Canceled By Prime Video After One Season. Deadline Hollywood. Retrieved January 8, 2022
↑  Andreeva, Nellie (July 26, 2019). "Neal Moritz Re-Ups Overall Deal At Sony Pictures TV". Deadline Hollywood. Archived from the original on October 22, 2020. Retrieved December 31, 2020.
↑  Porter, Rick (October 14, 2020). "'I Know What You Did Last Summer' Series a Go at Amazon". The Hollywood Reporter. Archived from the original on November 9, 2020. Retrieved November 16, 2020.
↑  Otterson, Joe (December 9, 2020). "'I Know What You Did Last Summer' Series at Amazon Taps Craig William Macneill to Direct Pilot (EXCLUSIVE)". Variety. Archived from the original on February 18, 2021. Retrieved March 9, 2021.
↑  Andreeva, Nellie (January 11, 2021). "'I Know What You Did Last Summer': Madison Iseman Among Nine Cast In Amazon's YA Horror Series". Deadline Hollywood. Archived from the original on January 11, 2021. Retrieved January 11, 2021.
↑  Petski, Denise (January 28, 2021). "'I Know What You Did Last Summer': Sonya Balmores To Recur In Amazon's YA Horror Series". Deadline Hollywood. Archived from the original on January 28, 2021. Retrieved January 28, 2021.
↑  White, Peter (February 19, 2021). "Alex Meneses To Recur In The CW's 'Walker', Spencer Sutherland Sets 'I Know What You Did Last Summer' Arc". Deadline Hollywood. Archived from the original on February 19, 2021. Retrieved February 19, 2021.
↑  Del Rosario, Alexandra (March 22, 2021). "'Shameless' Adds Shakira Barrera In Recurring Role; Chrissie Fit To Recur On Amazon's 'I Know What You Did Last Summer'". Deadline Hollywood. Archived from the original on March 22, 2021. Retrieved March 22, 2021.
↑  "I Know What You Did Last Summer". Production List. January 4, 2021. Archived from the original on January 17, 2021. Retrieved January 5, 2021.
↑  Del Rosario, Alexandra (July 23, 2021). "Amazon's 'I Know What You Did Last Summer' Series Gets Pre-Halloween Premiere; 'S.O.Z.' Releases Trailer – Comic-Con". Deadline Hollywood. Archived from the original on July 23, 2021. Retrieved July 23, 2021.
| אני יודע מה עשית בקיץ האחרון |
| --- | --- | --- |
| סרטים | אני יודע מה עשית בקיץ האחרון (1997) • אני עדיין יודע מה עשית בקיץ האחרון (1998) • אני תמיד אדע מה עשית בקיץ האחרון (2006) |  |
| סדרות | אני יודע מה עשית בקיץ האחרון (2021) |  |
המוסד (סדרת טלוויזיה, 2021)

| --- | --- |

כרזת הסדרה
 מבוסס על:  סדרת המוסד מאת אייזק אסימוב
 סוגה:  מדע בדיוני
 יוצרים:  דייוויד ס. גויר 
 כותבים:  דייוויד ס. גויר, Leigh Dana Jackson, ג'וש פרידמן, ג'יין אספנסון 
 בימוי:  רופרט סנדרס, ג'ניפר פאנג, מארק טונדראי, דייוויד ס. גויר, אלכס גרייבס, רוקסן דוסון, Andrew Bernstein 
 שחקנים:  ג'ארד האריס (הארי סלדון)  Leah Harvey (Salvor Hardin)  קאסיאן בילטון  דניאל מקפירסון  Sasha Behar  Lou Llobell (Gaal Dornick)  טרנס מאן  לי פייס  Sandra Yi Sencindiver  בפסקה זו רשומה אחת נוספת שטרם תורגמה 
 ארץ מקור:  ארצות הברית ארצות הברית
 שפות:  אנגלית
 מקום התרחשות:  האימפריה הגלקטית, Synnax, טרנטור 
 מספר עונות:  2
 מספר פרקים:  20
 הפקה
 מפיקים בפועל:  דייוויד ס. גויר, דיוויד אליסון, קמרון ולש, ג'וש פרידמן, דנה גולדברג 
 חברת הפקה:  Skydance Television
 הפצה:  אפל TV פלוס 
 אתר צילומים:  אירלנד, רייקיאוויק, ברלין, פראג, טנריפה, מלטה, Tuineje, אוסטרבה 
 צלמים:  Owen McPolin, Tico Poulakakis, בפסקה זו רשומה אחת נוספת שטרם תורגמה 
 מוזיקה:  בר מק'קרירי 
 שידור
 רשת שידור:  אפל TV פלוס
 תקופת שידור מקורית:  24 בספטמבר 2021 – הווה 
 קישורים חיצוניים
 אתר רשמי
 דף התוכנית ב-IMDb
 
המוסד הוא סדרת טלוויזיה אמריקאית מסוגת מדע בדיוני אשר הופקה עבור אפל TV פלוס. הסדרה הייתה לקראת צילומים, אך ב-12 במרץ 2020 הופסקה הפקתה בשל מגפת הקורונה באירלנד. ב-6 באוקטובר חודשו הצילומים. ב-24 בספטמבר 2021 הסדרה עלתה לשידור באפל TV פלוס. הסדרה מבוססת על סדרת המוסד של אייזק אסימוב.
שחקנים ודמויות

לי פייס – האח דיי. האמצעי משלושת הקיסרים המושלים באימפריה, תמונה ראשונה בכרזת הסדרה.
טרנס מאן – האח דאסק. הבוגר משלושת הקיסרים המושלים באימפריה.
ג'ארד האריס – הארי סלדון, תמונה שנייה מלמעלה בכרזה. מתמטיקאי החוזה את נפילת האימפריה באמצעות חישובים מתמטיים וחותר להקמת המוסד.
לואו לובל – גאל דורניק, תמונה שלישית מלמעלה. מתמטיקאית צעירה המגויסת על ידי הארי סלדון לעבוד איתו יחד.
לאה הארווי – סאלבור הארדין, תמונה רביעית מלמעלה. מנהיגת המוסד ובתה של גאל. הארווי קיבלה מועמדות לפרס באפט"א לטלוויזיה בקטגוריית שחקנית המשנה הטובה ביותר על גילום דמותה של סאלבור הארדין בסדרה.
הפקה

ב-27 ביוני 2017, פורסם כי Skydance Television מפתחת עיבוד טלוויזיוני לסדרת ספרי מדע בדיוני של אייזק אסימוב, המוסד עם דייוויד ס. גויר וג'וש פרידמן המשמשים כתסריטאים של ההפקה. בזמן הדיווח, חברת ההפקה הייתה בעיצומה של סגירת עסקה עם קרן אסימוב על הזכויות לעיבוד סדרת הספרים.
ב-10 באפריל 2018, הוכרז כי אפל, באמצעות יחידת הווידאו העולמית שלהם, רכשה את הסדרה והכניסה אותה לפיתוח עם הזמנת פיילוט לסדרה. עוד הוכרז כי גויר ופרידמן צפויים לשמש גם כמפיקים וכיוצרים. מפיקים אחרים שהוכרזו כללו את דייוויד אליסון, דנה גולדברג ומרסי רוס.
ב-23 באוגוסט 2018, הוכרז כי אפל הזמינה עונה ראשונה של עשרה פרקים. עוד הוכרז כי בתו של אסימוב, רובין אסימוב, תשמש כמפיקה בפועל. ב-18 באפריל 2019 עזב ג'וש פרידמן את ההפקה.
ב-28 ביולי 2019, נחשף כי צילומים ייערכו באולפני טרוי בלימריק, אירלנד. על פי חברת "Screen Ireland", הסדרה תייצר יותר מ-500 מקומות עבודות.
ב-22 באוקטובר 2019 הוכרז כי לי פייס וג'ארד האריס ילוהקו כאח דיי והארי סלדון, בהתאמה. ב-4 בדצמבר 2019 הוכרזו על חמישה חברי צוות נוספים: לו לובל מככבת בתפקיד גאל, גאונה מתמטית מכוכב לכת דתי. לאה הארווי תגלם את סאלבור, הסוהרת המגוננת האינטואיטיבית של כוכב הלכת המרוחק טרמינוס. לורה בירן תככב בתפקיד אטו דמרזל, העוזרת הרובוטית של קיסר הגלקסיה (תמונה חמישית מלמעלה בכרזת הסרט). טרנס מאן יככב בתפקיד האח דאסק, החבר הבכור במשפחה השלטת. קאסיאן בילטון יגלם את האח דון, החבר הצעיר ביותר במשפחה השלטת ובמקום הבא בתור כדי להיות האח דיי. ב-12 במרץ 2020 השעתה אפל את הפקת הסדרה באירלנד בשל מגפת הקורונה. ב-22 ביוני 2020, במסגרת כנס המפתחים העולמי שלה, פרסמה אפל טריילר טיזר, המעיד על שחרור הסדרה בשנת 2021. ההפקה חודשה באוקטובר 2020. הצילומים הסתיימו במלטה בפברואר 2021.
ביקורות

הביקורות על הסדרה חיוביות. באתר הביקורות Rotten Tomatoes ציון "המוסד" עומד על 86% עגבניות טריות.
לפי יוני בינרט ב-"ynet" עוסקת הסדרה בשושלת הקיסרית, שכולה שיבוטים של הקיסר קליאון הראשון, אחד ילד (קסיאן בילטון), אחד בוגר (לי פייס) ואחד מבוגר (טרנס מאן), משום שבטלוויזיה צריך אנטגוניסט מובהק וצריך אותו מהר. גם בינרט נתן את דעתו על כך שלמעריצי יצירתו של אסימוב, שינויים אלה הם לרועץ, משום שהם מנוגדים לתמה המרכזית בסדרת "המוסד", שביקשה למפות טרנדים התנהגותיים ומגמות סטטיסטיות לאורך עידנים.
עידו ישעיהו כתב ב"וואלה" ש"המוסד" הוא עלילה החולשת על מילניום, והיקפה הפך את המוסד לחד-קרן הוליוודי, יצירה שלא ניתן לעבד אותה למסך, אבל אפל TV פלוס עמדה במשימה. גם ישעיהו התייחס לשינויים בסדרה, העלולים להעיק על מעריצי הספרים, והסביר גם את קיפאון האימפריה, הנגרם מקיסרי האימפריה המשכפלים את עצמם מחדש שוב ושוב. זו דריכה במקום של האימפריה, המביאה עליה את כליונה.
חן חדד כתבה ב"הארץ" שאפל לא עמדה באתגר שהעמידה בפניה סדרת הספרים, משום שהתוצאה הייתה סדרת טלוויזיה יקרה, מרהיבה ומשעממת. גם היא מתייחסת לשיבוטים הקיסריים, ומציינת שסלדון בז לקיסרי האימפריה, הנמצאים בעיניו במצב של ניוון מתקדם. חדד ממשיכה ומסבירה שהסדרה מתקשה לצלוח את קנה המידה העצום של הספרים, המשתרע על פני מאות שנים. העונה קופצת קדימה ואחורה בזמנים, דרך עלילות שונות המתחברות לרגע ואז נפרדות זו מזו למשך זמן רב. אין אפשרות להתעמק בדמויות ולהתחבר אליהן. לפי חדד, הסתמכו יוצרי הסדרה על פרקים שייחשפו בעתיד, במקום לייצר סדרה איכותית כאן ועכשיו.
פרסים ומועמדויות

| 0 | 1 | 2 | 3 | 4 |
| --- | --- | --- | --- | --- |
| שנת הטקס | הפרס | הקטגוריה | התוצאה |  |
| 2022 | פרס באפט"א לטלוויזיה | פרס באפט"א לטלוויזיה לשחקנית המשנה הטובה ביותר | מועמדות |  |
| 2022 | ADG (אנ') | Production Design for a One-Hour Period or Fantasy Single-Camera Series (אנ') | מועמדות |  |
| 2022 | VES (אנ') | אפקטים חזותיים של פרק פוטוריאליסטי (אנ') | זכייה |  |
| 2022 | VES (אנ') | Created Environment in an Episode, Commercial, or Real-Time Project (אנ') | מועמדות |  |
| 2022 | VES (אנ') | Effects Simulations in an Episode, Commercial, or Real-Time Project (אנ') | זכייה |  |
| 2022 | MPSE (אנ') | עריכת סאונד בפרק באורך שעה של סדרת דרמה או סדרת קומדיה | מועמדות |  |
| 2022 | ASC (אנ') | סינמטוגרפיה בסרט טלוויזיה, פיילוט טלוויזיה, עונה קצרה או מיני סדרה (אנ') | מועמדות |  |
| 2022 | אמי ארטיסטי (אנ') | פתיח (אנ') | מועמדות |  |
| 2022 | אמי ארטיסטי (אנ') | אפקטים חזותיים בסרט טלוויזיה או בעונה (אנ') | מועמדות |  |
| 2024 | פרס סאטורן | סדרת המדע הבדיוני הטובה ביותר | מועמדות |  |
| 2024 | ASC (אנ') | סינמטוגרפיה בסרט טלוויזיה, פיילוט טלוויזיה, עונה קצרה או מיני סדרה (אנ') | מועמדות |  |
קרב כפר שלמא

קרב כפר שלמא הקרב השישי בסדרת הקרבות של מרד החשמונאים, התרחש בשנת 162 לפנה"ס בין יהודה המכבי ואנשיו לכוח צבא סלאוקי בפיקודו של ניקנור, מצפון ירושלים, בגבעה מול גבעון בין קלנדיה לגבעת זאב, והסתיים בניצחון המורדים ונסיגה של ניקנור לירושלים.
רקע

מרד החשמונאים שפרץ במודיעין וסביבתה, תוך שנים בודדות התפשט לאזורים רבים ובהם, עבר הירדן, הגלעד, הבשן, הגליל ואדום. בארבעת הקרבות הראשונים המרכזיים נחלו המורדים היהודיים ניצחונות, ובקרב החמישי ספגו מפלה. בשל יריבויות פוליטיות בין עוצרי הממלכה הסלאוקית, ליסיאס ופיליפוס, לא דוכא המרד כליל, ואף נחתם הסכם בין אנטיוכוס החמישי וליסיאס עוצרו לבין המורדים היהודיים, אשר העניק להם חירות דתית מלאה וביטול גזירות אנטיוכוס הרביעי.
אנטיוכוס וליסיאס הודחו מכסאם ונרצחו בשנת 162 לפנה"ס על ידי דמטריוס הראשון, אשר השתלט על הממלכה הסלאוקית. דמטריוס לא ראה בעין יפה את האוטונומיה החשמונאית ביהודה ורצה להחזיר את המצב לקדמותו.
לשם כך הוא שלח כוח צבאי גדול, אשר עמד בראשו בקכידס. המורדים לא התייצבו נגד הצבא הגדול שהוביל בקכידס, והוא החזיר את השלטון בירושלים לסלאוקים והעלה לכהונה גדולה את אלקימוס המתיוון. לאחר מכן ביצע פעולות "טיהור" והרג מנהיגים דתיים בבאר זית, אך הוא לא הספיק לבער את קני המרד והיה צריך לעזוב את הארץ בשל אילוצים צבאיים, אשר נבעו מהידרדרות במחוזותיה המזרחיים של הממלכה.
פיקוד

ניקנור, בכיר בצבא הסלאוקי, החליף את בקכידס ומונה למושל צבאי ואזרחי (סטרטגוס). בתפקידו הקודם היה מפקד מאגר הפילים הסלווקי. מקום מושבו היה עם כוחות הסלאוקיים ששהו במצודת החקרא.
עילה

על פי אבי יונה, כוונתו הייתה לשחרר את קווי התחבורה שלו עם הבסיסים היווניים שם, אף שעמדה לרשותו דרך בית צור. היא הייתה ארוכה מאוד, וניקנור שאף לפתוח את הדרך הקצרה דרך בית חורון.
מהלך הקרב

ניקנור הצליח בתחילה להביס כוח מורדים קטן בפיקודו של שמעון התרסי בקרב ליד כפר דסאו, אך כוחו היה מצומצם, והוא ניסה לסיים את המרד במשא ומתן ואף בדרכי עורמה, שבהן יהרוג את יהודה.
ניקנור ניסה לפתות את יהודה ואת מנהיגי המרד אל מארב, אך מזימתו התגלתה, והוא נאלץ לצאת עם גיסותיו לקרב פנים אל פנים נגד המורדים. ניקנור הגיע מהחקרא מדרום לצפון, ואילו יהודה הגיע מהרי גופנא מצפון לדרום.
הצבאות נפגשו בקרב בכפר שלמא - היא חרבת סלמא. בקרב זה ניגף ניקנור, ומאות מלוחמיו נהרגו, אך לא הייתה זו מפלה מוחלטת, וניקנור אולץ לשוב לירושלים להתבצר בחקרא. תוצאת קרב זה הבהירה לניקנור כי המרחב מצפון לירושלים נמצא בשליטתו של יהודה המכבי, וניקנור נמצא בסכנת מצור.
מיקום היסטורי

אבל הציע בתחילה לזהות את כפר שלמא עם חרבת ארהא (ליד הכפר א-רם), אולם במקום נתגלו שרידים ערביים בלבד. גם בחרבת סלמיא שליד הכפר סרדא ובשעב א סלמא, כקילומטר ממערב לרמאללה, התגלו ממצאים דומים. מאוחר יותר הציע אבל לזהות את כפר שלמה עם חרבת עיד (31°51′19″N 35°10′54″E﻿ / ﻿31.855177°N 35.181658°E﻿ / 31.855177; 35.181658), דרומית לרמאללה, בין קלנדיה לשכונת גבעת זאב, בגבעה מול גבעון המכונה בפי הערבים חרבת סלמא, ואף שהממצאים במקום הזה הם רומים וביזנטים יש לזכור כי בתקופה היוונית, רק בחלק קטן מהמקומות נמצאו קרמיקה מאותה תקופה. בר כוכבא מקבל השערה זו של אבל, וטוען כי מדבר זה ניתן לראות את הדיוק הרב של בעל ספר מקבים א'.
לקריאה נוספת > מקורות עתיקים

מקבים א', ז' 26–32
יוספוס, "קדמוניות היהודים", י"ב
מקבים ב', י"ד - הקרב לא נזכר, אלא רק קרב כפר דסאו והמגעים שמסביב לקרב
לקריאה נוספת > מקורות מודרניים

מיכאל אבי יונה, הקרבות שבספרי החשמונאים, מסות ומחקרים בידיעת הארץ, תשכ"ד, עמ' 57–68, מובא בספר מדינת החשמונאים, עמ' 189
בצלאל בר כוכבא, מלחמות החשמונאים, משרד הביטחון, ירושלים תשמ"ח, עמ' 265–271
הערות שוליים

↑  על פי ספר מקבים ב'. אבי-יונה משער כי לראשונה פוצלה המרידרכיה שומרון שכללה את שומרון ויהודה, ויהודה הפכה להיות מרידרכיה בפני עצמה. לעומתו בר כוכבא סובר כי החידוש לא היה בעצם כינון המשרה, אלא באיושה על ידי בכיר בצבא הסלווקי
↑  מיכאל אבי יונה, הקרבות שבספרי החשמונאים, מסות ומחקרים בידיעת הארץ, תשכ"ד, עמ' 57–68, מובא בספר מדינת החשמונאים, עמ' 189
↑  אוואלד שיער שיש להגיה את הנוסח ולגרוס חדשה. וכי למעשה ניקנור נלחם פעמיים באותו מקום.
↑  במקבים א נכתב שניקנור מלכתחילה עשה משא ומתן כוזב, לעומת זאת במקבים ב' נכתב כי ניקנור התכוון לנהל משא ומתן אמיתי, ואכן ניקנור ויהודה המכבי הגיעו לפשרה, ורק לאחר תלונתו של אלקימוס לשלטונות אנטוכיה, ניקנור אולץ להתכחש להסכמים. עניין זה מנותח בהרחבה ב"מלחמות החשמונאים", בצלאל בר כוכבא, עמ' 269
↑  "וישלח במרמה מלאכים אל יהודה ואל אחיו ודברי שלום בפיהם לאמור, אל נא תהי מריבה ביני וביניכם לכן במתי מעט אבוא אליכם ונדברה יחד" ספר חשמונאים א' ז, כה
↑  בצלאל בר כוכבא, מלחמות החשמונאים, משרד הביטחון, ירושלים תשמ"ח, עמ' 270, הערה 31
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
 קרבות המכבים (מרד החשמונאים)
| שליט | אנטיוכוס הרביעי   (175 - 164) | אנטיוכוס הרביעי   (175 - 164) | אנטיוכוס הרביעי   (175 - 164) | אנטיוכוס החמישי   (164 - 162) | אנטיוכוס החמישי   (164 - 162) | דמטריוס הראשון   (162 - 150) | דמטריוס הראשון   (162 - 150) | דמטריוס הראשון   (162 - 150) |
| שנה לפנה"ס | 166 | 166 | 165 | 164 | 162 | 162 | 161 | 160 |
| אתר הקרב | אפולוניוס | בית חורון | אמאוס | בית צור | בית זכריה | כפר שלמא | חדשה | אלעשה |
סטארגירל (סדרת טלוויזיה)

| --- | --- |

כותרת הפתיחה
 מבוסס על:  דמותה של סטארגירל מאת ג'ף ג'ונס ולי מודר
 סוגה:  גיבורי-על דרמת נעורים
 יוצרים:  ג'ף ג'ונס 
 כותבים:  ג'ף ג'ונס 
 בימוי:  גלן וינטר 
 שחקנים:  ברק בסינג'ר איווט מונריאל אנג'ליקה וושינגטון קמרון גלמן טריי רומנו ג'ייק אוסטין ווקר מג דה לייסי ניל ג'קסון כריסטופר ג'יימס בייקר איימי סמארט לוק וילסון האנטר סנסון
 פרסים:  פרס סאטורן להופעה הטובה ביותר לשחקן מתחיל בסדרת טלוויזיה, פרס סאטורן להופעה הטובה ביותר לשחקן מתחיל בסדרת טלוויזיה 
 ארץ מקור:  ארצות הברית 
 שפות:  אנגלית 
 מקום התרחשות:  כדור הארץ 2 
 מספר עונות:  3
 מספר פרקים:  39
 הפקה
 מפיק:  ג'ניפר לנס ג'יימס דיי רובינסון טריש סטנארד רוב הרדי
 מפיקים בפועל:  שרה שכטר גלן וינטר גרג בימן מליסה קרטר גרג ברלנטי ג'ף ג'ונס
 חברת הפקה:  Mad Ghost Productions Berlanti Productions DC Entertainment חטיבת הטלוויזיה של האחים וורנר
 הפצה:  Warner Bros. Domestic Television Distribution 
 עורכים:  אנדי ארמגניאן דניאל דאונר השלישי מאטס אבוט אבי יוביאן נטלי א. בושאן ג'ושוע קרילו
 צלמים:  כריסטופר מנלי סקוט פק מייקל קרסיק
 מוזיקה:  פינאר טורפאק 
 אורך פרק:  44-53 דקות (DC Universe (אנ')) 42 דקות (The CW)
 שידור
 רשת שידור:  DC Universe (אנ') The CW
 פורמט (תמונה):  (4K (Ultra HD) (DC Universe (אנ') (1080i (HDTV) (The CW
 תקופת שידור מקורית:  18 במאי 2020 – 7 בדצמבר 2022
 קישורים חיצוניים
 אתר רשמי
 דף התוכנית ב-IMDb
 
סטארגירל (באנגלית: DC's Stargirl) היא סדרת טלוויזיה אמריקאית מסוגת דרמת נעורים וגיבורי-על, שנוצרה על ידי היוצר ג'ף ג'ונס, ושודרה בשירות הזרמת המדיה DC Universe (אנ') וברשת The CW. הסדרה מבוססת על גיבורת-העל באותו השם שנוצרה על ידי ג'ף ג'ונס ולי מודר עבור DC קומיקס, והיא עוקבת אחר קורטני וייטמור, תלמידת תיכון המגלה את המטה הקוסמי שהיה שייך לגיבור העל "סטארמן" ובעזרתו הופכת להיות ההשראה לדור חדש של גיבורי-על שמקימים מחדש את חברת הצדק של אמריקה.
עונתה הראשונה של הסדרה עלתה לשידור ב-18 במאי 2020. הסדרה משודרת חלקית יום למחרת ברשת The CW, וזמינה גם בפלטפורמות הדיגיטליות של The CW. לקראת עלייתה לשידור של הסדרה, דמויות מהסדרה הופיעו באירוע הקרוס-אובר "משבר בעולמות האינסופיים", קרוס-אובר שביסס את הסדרה כקיימת על כדור ארץ מקביל לכדור הארץ בו מתקיימות סדרות "יקום החץ". ביולי 2020, הסדרה חודשה לעונה שנייה, במקביל להכרזה שהסדרה תעבור לידי רשת The CW כסדרת מקור.
תקציר העלילה

לאחר שתלמידת התיכון קורטני וייטמור מגלה מטה קוסמי רב עוצמה ובמקביל מגלה שאביה החורג, פט דוגן, היה בעברו עוזרו של גיבור-העל סטארמן, היא הופכת להיות השראה לדור חדש של גיבורי על שמקימים מחדש את חברת הצדק של אמריקה.